《新晴》
宋代·钱时

宿云穿日薄，商略作新晴。
燕子先期社，海棠今日春。
溪山双白鬓，天地一闲身。
无语东风裹，飞花乱扑人。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。